smcproject/ml-wiki-sentences huggingface dataset:
എന്നാൽ അധോസഭ വളരെ പ്രക്ഷുബ്ധമായിരുന്നു.
നെപോളിയന് കഠിനമായ എതിർപ്പ് നേരിടേണ്ടി വന്നു.
ശത്രുക്കളുടെ ഗൂഢാലോചനയെപ്പറ്റിയുള്ള വിശദാംശങ്ങൾ അറിയാനുള്ള അവകാശം തങ്ങൾക്കുണ്ടെന്ന്   അംഗങ്ങൾ വാദിച്ചു.
തൃപ്തികരമല്ലാത്ത ഉത്തരങ്ങൾ   അവരെ  അക്രമോത്സുകരാക്കി.
, ഒടുവിൽ അധ്യക്ഷനെന്ന നിലക്ക്  ലൂസിയെൻ സൈനിക സഹായം തേടി, നിയമസഭ പിരിച്ചു വിട്ടതായി പ്രഖ്യാപിച്ചു.
അന്നു രാത്രി വളരെ വൈകി നെപോളിയൻ ഫ്രഞ്ചുജനതക്ക് ഒരു തുറന്ന കത്തെഴുതി.
ദേശഭക്തനായ സൈനികനെന്ന നിലക്ക്  ഫ്രാൻസിന്റെ അഖണ്ഡതയും സുരക്ഷയും മുൻനിർത്തിയാണ് താനിപ്രകാരം പ്രവർത്തിച്ചതെന്നായിരുന്നു ഉള്ളടക്കം.
ഭരണഘടന- വിപ്ലവവർഷം VIII
ഭരണകൂടവും  നിയമനിർമ്മാണസഭകളും സ്വതന്ത്രവും  കാര്യക്ഷമവുമായ ഒരു റിപബ്ലിക്കൻ ഭരണവ്യവസ്ഥയാണ്  ഷീയെസ്  തയ്യാറാക്കിയത്.
പക്ഷേ അത്  മുഴുവനായും പൊളിച്ചു മാറ്റി ,സ്വേച്ഛാധിപത്യത്തിനു അനുകൂലമായ വിധത്തിൽ നെപോളിയൻ ഭേദഗതികൾ വരുത്തിയ വിപ്ലവവർഷം എട്ടിലെ ഭരണഘടന  നെപോളിയനെ ഒരു പടി മുകളിൽ  മുഖ്യകോൺസിലായും ഡൂക്കോസിനേയും കാംബേഴ്സിനേയും ഉപകൗൺസിലർമാരായും നിയമിച്ചു.
1802-ൽ വരുത്തിയ ഭേദഗതികൾ നെപോളിയനെ ആജീവനാന്തം കോൺസിലായും വിപ്ലവവർഷം XII-ലെ ഭരണഘടന (1804)  ചക്രവർത്തിയായും വാഴിച്ചു.
ഡയറക്റ്ററി അംഗങ്ങൾ
ഡയറക്റ്ററി അംഗങ്ങളുടെ  സേവനകാലവും മറ്റു വിവരങ്ങളും ചിത്രം പേര് (ജനനം-മരണം) സേവനകാലം രാഷ്ട്രീയച്ചായ്വ് ലസാറെ കാർണോട് (1753–1823) • 4 നവമ്പർ 1795 5 സപ്റ്റമ്പർ 1797 ക്ലിഷിയൻ എറ്റിയെൻ -ഫ്രന്സ്വാ-ലെടൂർണർ (1751–1817) • 2 നവമ്പർ 1795 2 മെയ് 1797 സ്വതന്ത്രൻ ഷോൺ-ഫ്രാൻസ്വാ റൂബെൽ (1747–1807) • 2 നവമ്പർ 1795 19 മെയ് 1799 തെർമിഡോറിയൻ ലൂയി മാരി ദു ലെവാലിയെർ-ലെപൂ (1753–1824) • 2 നവമ്പർ 1795 18 ജൂൺ1799 തെർമിഡോറിയൻ പോൾ ബറാസ് (1755-1829 ) • 2 നവമ്പർ 1795 10 നവമ്പർ 1799 തെർമിഡോറിയൻ ഫ്രാൻസ്വാ മാരി, മാർക്വി ബെർതലേമി (1747–1830) • 26 മെയ്  1797 5 സപ്റ്റമ്പർ 1797 ക്ലിഷിയൻ ഫിലിപ്-അന്റോയ്ൻ മെർലിൻ ദു ദുവാ (1754–1838) • 8 സപ്റ്റമ്പർ 1797 18 ജൂൺ 1799 തെർമിഡോറിയൻ ഫ്രാൻസ്വാ ദു നുഷാറ്റു (1750–1828) • 8 സപ്റ്റമ്പർ1797 20 മെയ് 1798 സ്വതന്ത്രൻ ഷോൺ ബാപ്റ്റിസ്റ്റ് ട്രെയിലാഡ് (1742–1810) • 20 മെയ്  1798 17 ജൂൺ 1799 സ്വതന്ത്രൻ ഷോൺ-ഫ്രാൻസ്വാ  മൂലീൻ (1752–1810) • 20 ജൂൺ 1799 10 നവമ്പർ 1799 തെർമിഡോറിയൻ ലൂയിസ് ഗോഹീയർ (1746–1830) • 17 ജൂൺ 1799 10 നവമ്പർ 1799 തെർമിഡോറിയൻ ഇമ്മാന്വേൽ ജോസെഫ് ഷീയെസ് (1748–1836) • 17 ജൂൺ 1799 10 നവമ്പർ 1799 സ്വതന്ത്രൻ റോജർ ഡൂക്കോസ് (1747–1816) • 19 ജൂൺ 1799 10 നവമ്പർ 1799 തെർമിഡോറിയൻ അവലംബം {{ cite book }} : Cite has empty unknown parameter: | 1= ( help ) Constitutions Other selective  documents illustrating the  History of France 1789-1901 {{ cite book }} : Cite has empty unknown parameter: | 1= ( help ) Memoirs of Barras-A member of the Directorate Volume I Memoirs of Barras- A member of the Directorate Volume II , Memoirs of Barras- A member of the Directorate Volume III Memoirs of Barras - A member of the Directorate Volume IV {{ cite book }} :  CS1 maint: extra punctuation ( link ) Private Memoirs of Napoleon Bonaparte: During the Periods of the Directory, the Consulate, and the Empire, Louis Antoine Fauvelet de Bourrienne The French Revolution, Thomas Carlyle {{ cite book }} : Cite has empty unknown parameter: | 1= ( help ) The History of France, Eyre Evans Crowe {{ cite book }} : Cite has empty unknown parameter: | 1= ( help ) The life of Maximilien Robespierre: with extracts from his unpublished correspondence ] , The Life of Napoleon Buonaparte, Emperor of the French : with a Preliminary View of the French Revolution, Sir Walter Scott
ഡയറക്റ്റ് ബ്രോഡ്കാസ്റ്റ് സാറ്റലൈറ്റ് ഇംഗ്ലീഷ് വിലാസം https://ml.wikipedia.org/wiki/Direct_broadcast_satellite
ഉപഗ്രഹ ടെലിവിഷന്റെ ഒരു രീതിയാണ് ഡയറക്ട്-ടു-ഹോം ബ്രോഡ്കാസ്റ്റിംഗ് (DTH) അഥവ ഡയറക്ട് ബ്രോഡ്കാസ്റ്റ് സാറ്റലൈറ്റ് (DBS).
നിരവധി ടെലിവിഷൻ ചാനലുകൾ ഉപഗ്രഹങ്ങളിലൂടെ നേരിട്ട് വീടുകളിലേക്കെത്തിക്കുകയാണ് ഇവിടെ ചെയ്യുന്നത്.
‎ഡയറക്ട്-ടു-ഹോം ടെലിവിഷൻ അഥവാ ഡയറക്ട് ബ്രോഡ്കാസ്റ്റ് സാങ്കേതിക വിദ്യയുടെ തുടക്കം നടന്നത് സോവിയറ്റ് യൂണിയനിലായിരുന്നു .
ശീതയുദ്ധകാലത്ത് അമേരിക്കയേക്കാൾ ബഹിരാകാശ സാങ്കേതിക വിദ്യയിൽ മുന്നിലായിരുന്ന സോവിയറ്റ് യൂണിയൻ 1976-ൽ ‎ഡയറക്ട്-ടു-ഹോം ടെലിവിഷൻ സംപ്രേഷണത്തിനുള്ള Ekren എന്ന ഭൂസ്ഥിര ഉപഗ്രഹം വിക്ഷേപിച്ചു.
എന്നാൽ ഇത് വാണിജ്യാടിസ്ഥാനത്തിലുള്ള സംരംഭം ആയിരുന്നില്ല.
വാണിജ്യാടിസ്ഥാനത്തിലുള്ള ആദ്യത്തെ ഡയറക്ട് ബ്രോഡ്കാസ്റ്റ് സാറ്റലൈറ്റ് സേവനം 1989-ൽ ബ്രിട്ടീഷ് കമ്പനിയായ സ്കൈ ടെലിവിഷനാണ് ആരംഭിച്ചത്.
നാല് ചാനലുകൾ ഉള്ള ഒരു ഫ്രീ ടു-എയർ-അനലോഗ് സേവനമായിരുന്നു ഇത്.
Astra IA എന്ന ഉപഗ്രഹമായിരുന്നു ഇതിനായി പ്രയോജനപ്പെടുത്തിയിരുന്നത്.
1991 ആയപ്പോഴേക്കും കണ്ടീഷണൽ ആക്സ്സസ് രീതിയിലുള്ള പേ ടെലിവിഷൻ മോഡലിലേക്ക് സ്കൈ ടെലിവിഷൻ മാറി.
1998-ൽ സ്കൈ ടെലിവിഷൻ, സ്കൈ ഡിജിറ്റൽ എന്ന പേരിൽ ഡിജിറ്റൽ രീതിയിലുള്ള സേവനം ആരംഭിച്ചു.
ഇതാണ് ഇപ്പോൾ ബ്രിട്ടനിലും അയർലണ്ടിലും മറ്റും ലഭ്യമാകുന്നത്.
BSkyB എന്ന പേരിൽ അറിയപ്പെട്ടിരുന്ന ഈ കമ്പനി ഇപ്പോൾ റുപ്പർട്ട് മർഡോക്കിൻറെ ഉടമസ്ഥതയിലുള്ള മാധ്യമ കമ്പനിയായ ന്യൂസ് കോർപ്പറേഷൻറെ കീഴിലാണ്.
അമേരിക്കയിൽ ആദ്യമായി ‎ഡയറക്ട്-ടു-ഹോം സംപ്രേഷണം തുടങ്ങിയത് പ്രൈം സ്റ്റാർ എന്ന കമ്പനിയാണ്.
1991-ലായിരുന്നു അത്.
അതേ വർഷം തന്നെ ഡയറക്ട് ടിവി ഗ്രൂപ്പ് എന്ന കമ്പനി ഡയറക് ടിവി എന്ന പേരിൽ ഡി.റ്റി.
എച്ച്. സേവനം ആരംഭിച്ചു.
ഇത് വളരെ വേഗം ജനപ്രീതിയാർജ്ജിക്കുകയുണ്ടായി.
ഡയറക്ട് ടിവിയുമായി മത്സരിക്കാൻ കഴിയാതെ വന്നപ്പോൾ പ്രൈം സ്റ്റാർ അവരുമായി ലയിച്ച് ഒന്നായി.
1996-ൽ ഇക്കോസ്റ്റാർ എന്ന കമ്പനി ഡിഷ് നെറ്റ്വർക്ക് എന്ന ഡി.റ്റി.
എച്ച്. സേവനം അമേരിക്കയിൽ ആരംഭിച്ചു.
ഡയറക്ട് ടിവിയുമായി നേരിട്ട് മത്സരിച്ച ഈ കമ്പനി റീസിവറുകളും സേവനവും കുറഞ്ഞ തുകയിൽ ലഭ്യമാക്കി വൻതോതിൽ ഉപയോക്താക്കളെ നേടി.
ഈ കാലയളവിൽ ലോകത്തെ മറ്റ് രാജ്യങ്ങളിലും അമേരിക്കയിൽ തന്നെയും നിരവധി കമ്പനികൾ ഡി.റ്റി.
എച്ച്. രംഗത്തേക്ക് വരികയുണ്ടായി.
എങ്കിലും ഈ രംഗത്ത് ലോകത്തെ മുൻനിര കമ്പനികൾ ഡയറക്ട് ടിവി, ഡിഷ് നെറ്റ്വർക്ക്, സ്കൈ ഡിജിറ്റൽ എന്നിവ തന്നെയാണ്.
ഇന്ത്യയിൽ എയർടെൽ , റിലയൻസ്, ടാറ്റ, സൺ നെറ്റ്വർക്ക് എന്നീ സ്വകാര്യ സംരംഭകരും പൊതുമേഖലാ രംഗത്ത് ദൂരദർശനും ഈ രംഗത്തുണ്ട്.
സീ ഗ്രൂപ്പിൻറെ ഡിഷ് ടിവിയാണ് ഇന്ത്യയിലെ ആദ്യ ഡി.റ്റി.
എച്ച്. സേവനം .
സാങ്കേതിക വിദ്യ
ഭൂസ്ഥിര ഉപഗ്രഹങ്ങൾക്ക് ഒരു പ്രത്യേക വിഭാഗത്തെ എപ്പോഴും സേവനപരിധിയിൽ നിർത്താനാകും എന്നതാണ് ഡി.റ്റി.
എച്ചിൻറെ അടിസ്ഥാനതത്വം ..
ഭൂമിയിൽ നിന്ന് അപ്ലിങ്ക് ചെയ്യപ്പെടുന്ന സിഗ്നലുകൾ ഉപഗ്രഹങ്ങൾക്ക് ഭൂമിയിലേക്ക് തന്നെ ഡൌൺലോഡ് ചെയ്ത് വിതരണം ചെയ്യാനാകും.
കെയു ബാൻഡിൽ പ്രവർത്തിക്കുന്ന ഉപഗ്രഹങ്ങളാണ് ഡി.റ്റി.
എച്ച്. സേവനത്തിനായി പ്രയോജനപ്പെടുത്തുന്നത്.
ഇവയുടെ ട്രാൻസ്പോണ്ടറുകൾക്ക് സിഗ്നൽ ട്രാൻസ്മിഷൻറെ ശക്തി കൂടുതലുള്ളതിനാൽ കുറഞ്ഞ വലിപ്പമുള്ള ആൻറിനകൾ സിഗ്നലുകൾ സ്വീകരിക്കുവാൻ മതിയാകും.
എന്നാൽ സി-ബാൻഡ് ഉപഗ്രഹങ്ങൾക്ക് ട്രാൻസ്പോണ്ടറിൻറെ ശക്തി കുറവായതിനാൽ അവയിൽ നിന്നും സിഗ്നലുകൾ സ്വീകരിക്കുവാൻ വലിയ ആൻറിനകൾ വേണ്ടി വരും.
ഇതു മൂലമാണ് ഡി.റ്റി.
എച്ചിൻറെ ആൻറിനകൾ കുറഞ്ഞ വലിപ്പം ഉള്ളവയാകുന്നത്.
സാധാരണ ഉപഗ്രഹ സംപ്രേഷണം സ്വീകരിക്കുന്നതിന് അഞ്ച് മുതൽ 10 അടി വരെ വ്യാസമുളള ആൻറിനകൾ വേണ്ടി വരുമ്പോൾ ഡി.റ്റി.
എച്ച്. സേവനം സ്വീകരിക്കാൻ 18 ഇഞ്ച് മുതൽ 30 ഇഞ്ച് വരെ വലിപ്പമുള്ള ഡിഷ് മതിയാകും.
ഉപഗ്രഹത്തിൽ നിന്നും 37000 കിലോമീറ്ററോളം സിഗ്നൽ സഞ്ചരിക്കുന്നതിനാൽ അവയെ ശക്തി കൂട്ടിയതിന് ശേഷമേ ഡിസ്പ്ലേ സംവിധാനത്തിന് നൽകാൻ കഴിയുകയുള്ളു.
ഇതിനായി ലോ നോയിസ് ബ്ലോക്ക് എന്ന സംവിധാനമാണ് ഉപയോഗിക്കുന്നത്.
എച്ചിൽ ഇൻറഗ്രേറ്റഡ് റിസീവർ/ഡീകോഡർ(ഐആർഡി) എന്ന പേരിലാണ് ഇതറിയപ്പെടുന്നത്.
ഈ ഐ.ആർ.ഡി. സംവിധാനത്തിന് ഒരു പ്രത്യേക തിരിച്ചറിയൽ നമ്പർ ഉണ്ടാകും.
സബ്സ്ക്രിപ്ഷൻ സേവനങ്ങൾ മാനേജ് ചെയ്യാനായി ഈ നമ്പറാണ് സേവനദാതാക്കൾ ഉപയോഗിക്കുന്നത്.
ഐ.ആർ.ഡി. ടെലിഫോണുമായി ഘടിപ്പിച്ച് പെയ്-പെർ-വ്യൂ പോലെയുള്ള സേവനങ്ങളും ലഭ്യമാക്കാനാകും.
അടുത്ത കാലത്തായി എല്ലാ ഡി.റ്റി.
എച്ച്. സേവനദാതാക്കളും ഡിജിറ്റൽ രീതിയിലാണ് സേവനം നൽകുന്നത്.
ഇത് സ്വീകരിക്കാനായി ഡിജിറ്റൽ സെറ്റ്-ടോപ് ബോക്സ് അത്യാവശ്യമാണ്.
ഡി.ബി.എസിൻറെ സവിശേഷതകൾ
കേബിളിനേയും ടെറസ്ട്രിയൽ ടെലിവിഷൻ സംപ്രേഷണത്തിനേയും അപേക്ഷിച്ച് പല മേന്മകൾ ഡി.ബി.എസിനുണ്ട്.
ഉപഗ്രഹത്തിൽ നിന്ന് നേരിട്ട് സിഗ്നലുകൾ സ്വീകരിക്കുന്നത് മൂലം പരിപാടികളുടെ ദൃശ്യ-ശ്രാവ്യ ഗുണനിലവാരം ഉയർന്നതായിരിക്കും എന്നതാണ് പ്രധാനം.
ടെറസ്ട്രിയൽ ടെലിവിഷൻ സംപ്രേഷണത്തിലും ഉപഗ്രഹങ്ങൾ ഉപയോഗിക്കുന്നുണ്ടെങ്കിലും അവ പ്രത്യേക കേന്ദ്രങ്ങളിൽ ആദ്യം സ്വീകരിച്ച ശേഷം കേബിളുകളിലൂടെയോ അന്തരീക്ഷത്തിലൂടെയോ പ്രക്ഷേപണം ചെയ്യുന്നത് മൂലം സിഗ്നലുകളുടെ ഗുണനിലവാരം കുറയുന്നു.
ഡി.ബി.എസിൻറെ പ്രധാന നേട്ടങ്ങൾ താഴെപ്പറയുന്നു .
തിരഞ്ഞെടുക്കാനുള്ള സ്വാതന്ത്ര്യം കേബിളുമായുള്ള മത്സരം മൂലം ഉപയോക്താവിന് കുറഞ്ഞ ചിലവിൽ കൂടുതൽ സേവനം ലഭിക്കുന്നു.
കൂടുതൽ ചാനലുകൾ : പ്രാദേശിക കേബിൾ സേവന ദാതാക്കൾ നൽകുന്നതിനേക്കാൾ വളരെയധികം ചാനലുകൽ ഡി.ബി.എസ്. നൽകുന്നുണ്ട്.
ഉൾനാടൻ പ്രദേശങ്ങളിലും ലഭ്യമായ സേവനം : കേബിൾ, ടെറസ്ട്രിയൽ ടെലിവിഷൻ എന്നിവ ചെന്നെത്താത്ത മേഖലകളിലും ഡി.ബി.എസ്. ലഭിക്കും.
വിശ്വാസ്യത : കേബിൾ സേവനത്തിന് ഉണ്ടാകുന്ന തടസ്സങ്ങൾ ഡി.ബി.എസിൽ ഇല്ല.
ഡിജിറ്റൽ പിക്ചർ/ശബ്ദ നിലവാരം : ഡിജിറ്റൽ രീതിയിൽ പ്രവർത്തിക്കുന്ന ഡി.ബി.എസിന് ഏറ്റവും മികച്ച ദൃശ്യ-ശ്രാവ്യ ഗുണനിലവാരം ലഭ്യമാക്കാനാകും.
അനലോഗ് കേബിളിനേക്കാൾ മികച്ചതാണിത്.
ഇൻററാക്ടീവ് ചാനൽ ഗൈഡുകൾ : ഇൻററാക്ടീവ് ആയ ചാനൽ ഗൈഡുകൾ ഡി.ബി.എസിൽ ലഭ്യമാണ്.
ഇതു വഴി പ്രോഗ്രാമുകളെ കുറിച്ച് കൂടുതലായി മനസ്സിലാക്കാനാകും.
ഓൺ ഡിമാൻഡ് പ്രോഗ്രാമിംഗ് : ഉപയോക്താവ് ആവശ്യപ്പെടുന്ന സിനിമയോ മറ്റ് പ്രോഗ്രാമോ  നൽകാനുള്ള സൌകര്യം.
ബ്രോഡ്ബാൻഡ് ഇൻറർനെറ്റ് : ഡി.ബി.എസ്. സേവനം വഴി ടു-വേ ബ്രോഡ്ബാൻഡ് ഇൻറർനെറ്റ് നൽകാൻ കഴിയും.
കേബിൾ മോഡം , ഡി.എസ്.എൽ. തുടങ്ങിയ ബ്രോഡ്ബാൻഡ് സങ്കേതങ്ങൾ പ്രായോഗികമല്ലാത്ത മേഖലകളിൽ പോലും ബ്രോഡ്ബാൻഡ് ഇൻറർനെറ്റ് സേവനം നൽകാൻ സാധിക്കും.
എച്ചിലെ നൂതന പ്രവണതകൾ
ഹൈഡെഫനിഷൻ ടെലിവിഷനിലേക്കിള്ള മാറ്റമാണ് ഡി.റ്റി.
എച്ച്. രംഗത്ത് നടന്ന് കൊണ്ടിരിക്കുന്ന പ്രധാനമാറ്റം.
ഡയറക് ടിവി , ഡിഷ് നെറ്റ്വർക്ക്, സ്കൈ ഡിജിറ്റൽ എന്നിവരെല്ലാം തന്നെ ഹൈഡെഫനിഷൻ ടെലിവിഷനൻ സേവനങ്ങൾ ആരംഭിച്ചു കഴിഞ്ഞു.
സൺ ഡയറക്ട് ആണ് ഇന്ത്യയിൽ ആദ്യമായി ഹൈഡെഫനിഷൻ സേവനം നൽകി തുടങ്ങിയത .
ഇന്ത്യയിലെ പ്രക്ഷേപണ മാധ്യമ രംഗത്തെ ഒരു പ്രധാനപ്പെട്ട ഒരു മാറ്റമാണ് ഭാരത സർക്കാർ ഡയറക്റ്റ് ടു ഹോമിനു (ഡി. ടി. എച്ച്.) അനുമതി നൽകിയത്.
2000 നവംബറിൽ ഇതു സംബന്ധിച്ച തീരുമാനം മന്ത്രിസഭ കൈക്കൊണ്ടു.
നിലവിലുള്ള കേബിൾ സംവിധാനത്തിൽ നിന്നു വ്യത്യസ്തമായി ഉപഗ്രഹങ്ങളിൽ നിന്ന് സന്ദേശം വീടുകളിലേക്കു നേരിട്ട് സാധ്യമാക്കുകയെന്നതാണ് ഇതിന്റെ പ്രത്യേകത.
ഇതിനായി ഉപഗ്രഹത്തിൽ കൂടുതൽ ശക്തിയേറിയ കെ. യു ട്രാൻസ്പോണ്ടറാണു ഉപയോഗിക്കുക.
വീടുകളിൽ സ്ഥാപിക്കുന്ന ആന്റിന വഴി ഇത് നേരിട്ട് ലഭ്യമാകൂം.
1996 ലാണ് ഇന്ത്യയിൽ ഇതു ഡയറക്റ്റ് ടു ഹോം കൊണ്ടുവരാൻ ശ്രമം തുടങ്ങിയത്.
സ്റ്റാർ ടി. വി യാണ് ഇതിനായി മുന്നിട്ടിറങ്ങിയത്.
എന്നാൽ ഉയർന്ന ആവൃത്തിയുള്ള കെ. യു ബാന്റിൽ പ്രക്ഷേപണം ചെയ്യാൻ ഒരു വിദേശ സ്ഥാപനത്തിനു അനുമതി നൽകിയാൽ അതു രാജ്യത്തിന്റെ സുരക്ഷക്കു തന്നെ ഭീഷണിയാവുമെന്നതിനാൽ അനുവാദം നിഷേധിക്കുകയായിരുന്നു.
പിന്നീട് ദൂരദർശ്ശനും ചില സ്വകാര്യ സ്ഥാപനങ്ങൾക്കും അനുമതി നൽകി ഇതും കാണുക
ഇന്ത്യയിലെ ഡി.റ്റി.
എച്ച് സേവനദാതാക്കൾ അവലംബം ↑ {{ cite web }} : Cite has empty unknown parameters: | accessyear= , | month= , | accessmonthday= , and | coauthors= ( help ) ↑ ↑ {{ cite web }} : Check date values in: | accessdate= , | date= , and | year= / | date= mismatch ( help ) ; Cite has empty unknown parameter: | coauthors= ( help ) ; Unknown parameter | accessmonthday= ignored ( help ) ; Unknown parameter | accessyear= ignored ( | access-date= suggested) ( help ) ; Unknown parameter | month= ignored ( help ) ↑ {{ cite book }} : Check | url= value ( help ) ; Check date values in: | accessdate= ( help ) ; Cite has empty unknown parameters: | month= , | chapterurl= , | origdate= , and | coauthors= ( help ) ; Unknown parameter | accessmonth= ignored ( | access-date= suggested) ( help ) ; Unknown parameter | accessyear= ignored ( | access-date= suggested) ( help ) ; Unknown parameter | origmonth= ignored ( help ) ↑ {{ cite web }} : Cite has empty unknown parameters: | month= , | accessmonthday= , and | coauthors= ( help ) ; Unknown parameter | accessyear= ignored ( | access-date= suggested) ( help ) പുറം കണ്ണികൾ SES Astra SES Astra interactive fleet map Archived 2008-10-20 at the Wayback Machine .
ഡയറക്ടറേറ്റ് ഓഫ് ഫിലിം ഫെസ്റ്റിവൽ
അന്താരാഷ്ട്ര ചലച്ചിത്രോത്സവത്തിന്റെ നടത്തിപ്പു ചുമതലയും ദേശീയ ചലച്ചിത്ര പുരസ്കാര വിതരണവും ചെയ്യുന്നതിനായി ഭാരത സർക്കാറിന്റെ കീഴിൽ പ്രവർത്തിക്കുന്ന ഒരു സ്ഥാപനമാണ് ഡയറക്ടറേറ്റ് ഓഫ് ഫിലിം ഫെസ്റ്റിവൽ .
ഇന്ത്യയിൽ നിർമ്മിക്കുന്ന ചലച്ചിത്രങ്ങൾക്ക്  സഹായകരമാകുന്ന വിധത്തിൽ പ്രവർത്തിക്കുന്നതിനും സാംസ്കാരിക കൈമാറ്റത്തിനും ഊന്നൽ നൽകിക്കൊണ്ട് ഭാരതസർക്കാരിന്റെ ഇൻഫർമേഷൻ ആന്റ് ബ്രോഡ്കാസ്റ്റിങ് മന്ത്രാലയത്തിനു കീഴിൽ 1973-ൽ പ്രവർത്തനം ആരംഭിച്ചു.
ദാദാ സാഹെബ് ഫാൽക്കെ അവാർഡ് നിർണയവും വിതരണവും നടത്തുക; ഇന്ത്യയ്ക്ക് അകത്തും പുറത്തുമുള്ള ഇന്ത്യൻ സിനിമകളുടെ ചലച്ചിത്രമേളകൾ സംഘടിപ്പിക്കുക; ദേശിയ ചലച്ചിത്ര പുരസ്കാരങ്ങൾ നേടിയ ചിത്രങ്ങളുടെ പ്രദർശനങ്ങൾ സംഘടിപ്പിക്കുക എന്നിവയൊക്കെയാണ് പ്രധാന ലക്ഷ്യങ്ങൾ .
അവലംബം 1 2 DFF സൈറ്റിൽ നിന്നും ശേഖരിച്ചത് 01.03.2018 ↑ യുനസ്കോ സൈറ്റിൽ നിന്നും.
ശേഖരിച്ചത് 03-01-2018
ഡയറി ഓഫ് എ വിംപി കിഡ് ഇംഗ്ലീഷ് വിലാസം https://ml.wikipedia.org/wiki/Diary_of_a_Wimpy_Kid
അമേരിക്കൻ എഴുത്തുകാരനും കാർട്ടൂണിസ്റ്റുമായ ജെഫ് കിന്നെ രചിച്ച നർമ്മപ്രധാനമുള്ള ഒരു നോവലാണ് ഡയറി ഓഫ് എ വിംപി കിഡ് (Diary of a Wimpy Kid).
ഡയറി ഓഫ് എ വിംപി കിഡ് എന്ന പുസ്തകപരമ്പരയിലെ ആദ്യ പുസ്തകമാണ് ഈ നോവൽ.
ഈ പുസ്തകം പ്രധാന കഥാപാത്രമായ  ഗ്രെഗ് ഹെഫ്ലി എന്ന ബാലന്റെ  ദൈനംദിനകാര്യങ്ങൾ വിവരിക്കുന്നതാണ് ഈ നോവൽ.
ഗ്രെഗ് ഹെഫ്ലി അവൻ മിഡ്ഡിൽ സ്കൂളിന്റെ പഠനകാലത്തിന്റെ തുടക്കത്തിൽ  സ്കൂൾ ചുറ്റുപാടുകളുമായി യോജിച്ചു പോകുന്നതിനു വേണ്ടിയുള്ള അവന്റെ പോരാട്ടങ്ങളാണ് കഥാതന്തു.
2004 ൽ ഫൺബ്രൈൻ എന്ന വെബ്സൈറ്റു വഴിയാണ് ഡയറി ഓഫ് എ വിംപി കിഡ് പുറത്തിറങ്ങിയത്, അതിലൂടെ 20 മില്ല്യണോളം തവണ ഈ നോവൽ വായിക്കപ്പെട്ടിട്ടുണ്ട്.
കഥാസാരം Author and illustrator Jeff Kinney signs copies of "Diary Of A Wimpy Kid" in 2009.
ഈ പുസ്തകത്തിന് 2012ലെ ബ്ലൂ പീറ്റർ പുസ്തക പുരസ്കാരം നേടിയിട്ടുണ്ട്.
അവലംബം പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് Diary of a Wimpy Kid Archived 2017-03-06 at the Wayback Machine .
on FunBrain.com Diary of a Wimpy Kid - Channel One News Archived 2010-03-25 at the Wayback Machine .
Interview with Jeff Kinney on Channel One News The Wonderful World of Wimpy - Parade magazine An interview with Jeff Kinney in Parade Magazine
ഡയറക്റ്റ് റെന്ററിംഗ് മാനേജർ ഡിജിറ്റൽ റൈറ്റ്സ് മാനേജുമെന്റുമായി ആശയക്കുഴപ്പമുണ്ടാവരുത്
ജിപിയുകളും ആധുനിക വീഡിയോ കാർഡുകളുമായി നേരിട്ട് സംവദിക്കുന്നതിനായുള്ള ലിനക്സ്കെർണലിന്റെ ഒരു ഉപസിസ്റ്റമാണ് ഡയറക്റ്റ് റെന്ററിംഗ് മാനേജർ (ഡിആർ എം) .
യൂസർ സ്പേസിലുള്ള ഒരു പ്രോഗ്രാമിന് ഒരു എപിഐ ഉപയോഗിച്ച് ജിപിയുവിലേക്ക് കമാന്റുകൾ അയയ്ക്കാനും ഡിസ്പ്ലേയുടെ മോഡ് സെറ്റിംഗിൽ മാറ്റം വരുത്തുവാനും കഴിയും.
എക്സ് സെർവ്വറിന്റെ ഡയറക്റ്റ് റെന്ററിംഗ് ഇൻഫ്രാസ്ട്രക്ചറിലെ ഒരു കെർണൽ സ്പേസ്  കമ്പോണന്റായാണ് ആദ്യം ഡിആർ എം നിർമ്മിച്ചത്.
പിന്നീട് വേലാന്റ് പോലുള്ള മറ്റ് ഗ്രാഫിക്സ് സ്റ്റാക്കുകളും ഇത് ഉപയോഗിച്ചുതുടങ്ങി.
വീഡിയോ ഡീകോഡിംഗ് , ഹാർഡ്‍വെയർ ഉപയോഗിച്ചുള്ള ത്രീഡി റെന്ററിംഗ് , ജിപിജിപിയു കമ്പ്യൂട്ടിംഗ് തുടങ്ങിയവ ചെയ്യുന്നതിനായി ജിപിയുവിലേക്ക് യൂസർ സ്പേസിൽനിന്നും വിവിധ കമാന്റുകൾ അയയ്ക്കാനായി ഡിആർഎം എപിഐ ഉപയോഗിക്കുന്നു.
ഇതും കാണുക Direct Rendering Infrastructure Free and open-source graphics device driver Linux framebuffer അവലംബങ്ങൾ പുറത്തേക്കുള്ള കണ്ണികൾ DRM home page Linux GPU Driver Developer's Guide (formerly Linux DRM Developer's Guide ) Embedded Linux Conference 2013 - Anatomy of an Embedded KMS driver യൂട്യൂബിൽ
ഡയറി ഇംഗ്ലീഷ് വിലാസം https://ml.wikipedia.org/wiki/Diary ബർലിനിൽ പ്രദർശിപ്പിച്ചിട്ടുള്ള ആൻ ഫ്രാങ്കിന്റെ യഥാർത്ഥഡയറി
ദൈനംദിനാനുഭവങ്ങൾ, സംഭവങ്ങൾ, ചിന്തകൾ ഇവ അന്നന്നു രേഖപ്പെടുത്തി സൂക്ഷിക്കുന്ന രേഖയെ ഡയറികുറിപ്പുകൾ എന്നു പറയുന്നു.
ദിനസരിക്കുറിപ്പുകൾ എന്നും അറിയപ്പെടുന്നു.
ഇവ സ്വന്തമായോ മറ്റുള്ളവർ വഴിയോ പ്രസിദ്ധീകരിക്കുമ്പോൾ ആത്മകഥാംശമുൾക്കൊള്ളുന്ന സാഹിത്യരൂപമായിത്തീരുന്നു .
ദിവസം എന്ന് അർഥമുള്ള ഡീയസ് (dies) എന്ന ലത്തീൻ പദത്തിൽ നിന്നു വന്ന ഡയാറിയം (diarium) എന്ന പദമാണ് ഡയറി എന്ന പദത്തിന്റെ പൂർവരൂപം.
ഓരോ ദിവസവും രേഖപ്പെടുത്തുന്ന കണക്ക് എന്നാണ് ഡയാറിയം എന്ന പദത്തിനർഥം.
അന്നന്നു കുറിച്ചിട്ടിരുന്ന വരവു ചെലവു കണക്കുകൾ, കൂലി തുടങ്ങിയവയാകണം ദിനസരിക്കുറിപ്പുകളുടെ ആദ്യ രൂപം.
വിശേഷപ്പെട്ട സംഭവങ്ങൾ, സംഭവങ്ങളെപ്പറ്റിയോ ചുറ്റുപാടിനെപ്പറ്റിയോ ഉള്ള വിശകലനം, വിശേഷ വ്യക്തിത്വം പ്രതിഫലിക്കുന്ന ചിന്തകൾ തുടങ്ങിയവ രേഖപ്പെടുത്തിയിട്ടുള്ള ദിനസരിക്കുറിപ്പുകളാണ് സാഹിത്യം , കല , തത്ത്വചിന്ത തുടങ്ങിയ മേഖലകൾക്കു മുതൽക്കൂട്ടാകുന്ന നിലയിൽ പ്രസിദ്ധീകൃതമായിട്ടുള്ളത്.
ഓർമക്കുറിപ്പുകളും ആത്മകഥയും
സംഭവങ്ങളും സ്വാനുഭവവും ചിന്താപരവും വിമർശാത്മകവുമായ നിറക്കൂട്ടുകളോടെ ഓർമക്കുറിപ്പുകളിലും ആത്മകഥയിലും രേഖപ്പെടുത്താറുണ്ടെങ്കിലും ദിനസരിക്കുറിപ്പുകളിലെ ഇത്തരം രേഖകൾക്കുള്ള ഭാവതലമല്ല അവയ്ക്കുള്ളത്.
ഒരു സംഭവത്തിന്റെ ദൃക്സാക്ഷി വിവരണത്തിൽ, അഥവാ ദൃശ്യമാധ്യമത്തിലൂടെയുള്ള തത്സമയ സംപ്രേഷണത്തിൽ നിന്നു ലഭിക്കുന്ന അനുഭൂതി അതിന്റെ പിന്നീടുള്ള പുനരാവിഷ്കരണത്തിൽ നിന്നു ലഭിക്കുന്നില്ല എന്നത് ഇതിനു സമാനമാണ്.
ബ്രിട്ടിഷ് രാജാവായിരുന്ന ചാൾസ് ഒന്നാമന്റെ വധത്തിനു ദൃക്സാക്ഷിയായ സർ വില്യം ഡഗ്ഡെയിൽ ഈ രംഗം വിശദമായി തന്റെ ഡയറിയിൽ കുറിച്ചിട്ടതു വായിക്കുമ്പോഴുള്ള അനുഭവത്തിൽ നിന്ന് വ്യത്യസ്തമായിരിക്കും ഈ സംഭവം ഒരു ചരിത്രകാരൻ വിശദീകരിച്ചിരിക്കുന്നതു വായിക്കുമ്പോഴുണ്ടാകുക.
ഒരു സംഭവം അന്നു തന്നെ ഡയറിയിൽ രേഖപ്പെടുത്തുമ്പോൾ അതിന്റെ തുടർച്ചയായി വരാവുന്ന കാര്യങ്ങളെപ്പറ്റിയുള്ള പ്രതീക്ഷയും ആകാംക്ഷയും കൂടി പ്രതിഫലിക്കാറുണ്ട്.
ഈ ഘടകം ഓർമക്കുറിപ്പിലും ആത്മകഥയിലും കാണില്ല.
ഫലപ്രാപ്തിയിലെത്തിയ അഥവാ ഫലപ്രാപ്തിയിലെത്താത്ത സംഭവങ്ങളെക്കുറിച്ചുള്ള വിവരണവും വിശകലനവുമാണ് ഇവയിൽ കാണുക.
ആദ്യമാതൃകകൾ
പ്രാചീന കാലത്തു തന്നെ ഗ്രീക്കുകാരും റോമാക്കാരും ഡയറിക്കുറിപ്പുകൾ തയ്യാറാക്കിയിരുന്നു.
ഗ്രീക്കുകാരുടെ എഫെമെരിഡെസ് എന്നറിയപ്പെടുന്ന രേഖകൾ ഇതിന്റെ ആദ്യമാതൃകയായി പരിഗണിക്കാം.
എഫെമെറോസ് (ephemeros) എന്ന വാക്കിന് ഒരു ദിവസം നീണ്ടു നിൽക്കുന്നത് എന്നാണർഥം.
ഗ്രഹങ്ങളുടെയും മറ്റും സ്ഥാനം ജ്യോതിശ്ശാസ്ത്രപരമായി നിർണയിച്ചു കുറിച്ചിട്ടിരുന്ന എഫെമെരിഡെസിന് ഭാരതത്തിലെ പഞ്ചാംഗ ഗ്രന്ഥങ്ങളുടെ സ്ഥാനമാണുള്ളത്.
മതപരമായും കാർഷിക വിളവെടുപ്പു സംബന്ധമായും ഉത്സവാഘോഷപരമായും മറ്റും പ്രാധാന്യമുള്ള രേഖയാണ് ഇത്.
എന്നാൽ വ്യക്തിപരമല്ലാത്തതിനാൽ ആധുനിക സങ്കല്പത്തിലുള്ള ഡയറിക്കുറിപ്പായി ഇത് പരിഗണിക്കപ്പെടുന്നില്ല.
ഗ്രീക്കുകാരുടെ ദിനസരിക്കുറിപ്പുകളുടെ മാതൃകയ്ക്ക് കൂടുതൽ പ്രായോഗികവും ചരിത്രപരവുമായ രേഖ എന്ന നിലയിൽ പരിണാമം നൽകിയത് റോമാക്കാരാണ്.
വാർഷിക വിവരണ രേഖ എന്നർഥമുള്ള അനൽസ് എന്ന പേരാണ് ഇത്തരം കുറിപ്പുകൾക്ക് അവർ നൽകിയത്.
ദൈനംദിന ജീവിതത്തിലെ സംഭവങ്ങളും ഭരണസംബന്ധമായ വിവരണങ്ങളും നീതിനിർവാഹകരുടെ പ്രവർത്തനങ്ങളും അനൽസിൽ ഉൾപ്പെട്ടിരുന്നു.
ആദ്യകാല റോമൻ ചരിത്ര ഗ്രന്ഥങ്ങളും കാവ്യങ്ങളും ഇങ്ങനെയുള്ള ഡയറിക്കുറിപ്പുകളെ ഉപജീവിച്ചു രചിച്ചവയാണ്.
റോമൻ സാഹിത്യത്തിലെ ആദികവിയായറിയപ്പെടുന്ന ക്വിന്റസ് എന്നിയുസ് (Quintus Ennius - ക്രി. മു. 239-169) അനൽസ് എന്ന പേരിൽത്തന്നെ രചിച്ച പതിനെട്ടു ഭാഗങ്ങളുള്ള ഇതിഹാസ കാവ്യമാണ് ഇതിലാദ്യത്തേത്.
കറ്റൊ ദ് സെൻസർ എന്നും കറ്റൊ ദ് എൽഡർ എന്നും അറിയപ്പെട്ടിരുന്ന മാർകസ് പോർസിയുസ് കറ്റൊ രചിച്ച ഒറിജിൻസ് എന്ന പേരിലുള്ള ചരിത്രഗ്രന്ഥവും ഗ്രീക്ക് എഫെമെരിഡെസിന്റെ മാതൃകയിലുള്ളതാണ്.
അനൽസ് എന്ന പേരിൽത്തന്നെ റ്റൈറ്റസ് ലിയൂസ്, കോർണേലിയൂസ് റ്റാസിറ്റസ് എന്നിവർ രചിച്ച ഗ്രന്ഥങ്ങളുമുണ്ട്.
വ്യക്തിനിഷ്ഠമായ ചിന്തകളും വിശകലനവും കൂടി ഉൾപ്പെട്ട, അങ്ങനെ ചൈതന്യമുറ്റ ഡയറിക്കുറിപ്പുകളുടെ ആദ്യകാല മാതൃകയാണ് ജൂലിയസ് സീസറിന്റെ (ക്രി. മു. 100-44) കമന്ററീസ്.
ഗാലിക് യുദ്ധത്തെക്കുറിച്ചുള്ള വിവരണവും വിശകലനവുമാണ് ഇതിൽ.
എന്നാൽ ഈ രീതിയിലുള്ള മാതൃകാപരമായ ഡയറിക്കുറിപ്പുകൾ പിന്നീട് നവോത്ഥാനകാലഘട്ടത്തിന്റെ പ്രാരംഭത്തോടെ മാത്രമാണ് കണ്ടെത്തുന്നത്.
നവോത്ഥാന കാലഘട്ടം ദാന്തെയും പ്രണയിനി ബിയാട്രിക്കും
നവോത്ഥാന കാലഘട്ടത്തിന്റെ തുടക്കത്തിൽ ഇതിന്റെ പ്രണേതാക്കളിൽ പ്രമുഖരായ ദാന്തെയും (1265-1321) പെട്രാർക്കും (1304-74) എഴുതിയ ഡയറിക്കുറിപ്പുകൾ ഈ സാഹിത്യശാഖയുടെ വളർച്ചയ്ക്കും പുതിയ പ്രവണതകളുടെ ആവിർഭാവത്തിനും കാരണമായി.
ദാന്തെയുടെ വിറ്റ നുഒവ (Vita nuova) യിലും പെട്രാർക്കിന്റെ കൻസൊനീറെ (Canzoneiere) യിലും ഇവർക്ക് തങ്ങളുടെ പ്രേമഭാജനങ്ങളോടുള്ള പ്രണയത്തിന്റെ അനുക്രമമായ വളർച്ച രേഖപ്പെടുത്തിയിട്ടുള്ളത് പ്രത്യേകം ശ്രദ്ധേയമായി.
സാമുവൽ പെപിസ് (1633-1703), ജോൺ എവലിൻ (1620-1706) എന്നിവരുടെ ഡയറിക്കുറിപ്പുകൾ വ്യത്യസ്ത ശൈലിയിലുള്ളതാണ് ഇവ.
മാതൃകാപരമായ ഡയറിക്കുറിപ്പുകളായി പരിഗണിക്കപ്പെടുന്നു.
നേവിയിൽ സെക്രട്ടറിയായിരുന്ന സാമുവൽ പെപിസ് അന്ധത തന്നെ കീഴ്പെടുത്തുന്നതായി മനസ്സിലാക്കിയ 1660-ലാണ് ഡയറിക്കുറിപ്പുകൾ എഴുതാനാരംഭിച്ചത്.
എന്നാൽ മറ്റാരും പെട്ടെന്ന് വായിക്കാതിരിക്കാൻ വേണ്ടി കൃത്രിമമായ ഒരു ഭാഷാരീതി ഇദ്ദേഹം സ്വീകരിച്ചു.
അതിനാൽ ഇതിന്റെ ആദ്യഭാഗം തന്നെ വളരെക്കാലത്തിനുശേഷമേ - 1825-ൽ - പ്രസിദ്ധീകൃതമായുള്ളൂ.
20-ആം നൂറ്റാണ്ടിൽ മാത്രമാണ് ഡയറിയുടെ പൂർണമായ പ്രസിദ്ധീകരണം നടന്നത്.
1665-ൽ യൂറോപ്പിലാകെ പടർന്നു പിടിച്ച പ്ലേഗ്ബാധയെക്കുറിച്ചും 1666-ൽ ലണ്ടനിലുണ്ടായ അഗ്നിബാധയെക്കുറിച്ചും ഉള്ള പരാമർശങ്ങൾ ഇതിന്റെ പ്രത്യേകതയാണ്.
പെപിസിന്റെ സമകാലികനായ ജോൺ എവലിന്റെ ഡയറി കൂടുതൽ സാഹിത്യാംശം ഉൾക്കൊള്ളുന്നതാണ്.
പല ആവർത്തി വായിച്ച് പരിഷ്കരിച്ചതാണ് എവലിന്റെ ഡയറി.
ആധുനിക കാലം എഴുത്തുകാരുടെ ഡയറികുറിപ്പുകൾ ജയിംസ് ബോസ്വൽ ജോനാഥൻ സ്വിഫ്റ്റ് സർ വാൾട്ടർ സ്കോട്ട് ചാൾസ് ഗ്രെവിൻ തോമസ് ക്രീവി വേർഡ്സ്വർത് ഡൊറൊത്തി വേർഡ്സ്വർത് ഗയ്ഥെ സച്ചിൽട്ടൺ കോളറിജ് ഹെന്റി റോബിൻസൺ ഫാനിബർണി റാൽഫ് വാൽഡൊ എമെർസൻ ഗൊൺകോർട് ജയിംസ് ബോസ്വൽ കാതറൈൻ മാൻസ്ഫീൽഡ് ആന്ദ്രെഴീദ്
തുടങ്ങിയ പ്രശസ്ത എഴുത്തുകാർ പലരും ഡയറിക്കുറിപ്പുകൾ രേഖപ്പെടുത്തി സൂക്ഷിച്ചവരാണ്.
ജയിംസ് ബോസ്വൽ തന്റെ ഡയറിക്കുറിപ്പുകളെ ആധാരമാക്കിയായിരുന്നു ഡോ. സാമുവൽ ജോൺസന്റെ ജീവചരിത്രം രചിച്ചത്.
പ്രശസ്തരുടെ ഡയറി കുറിപ്പുകൾ
ജോൺ വെസ്ലി, കോട്ടൺ മാത്തർ, പോപ് ജോൺ ഇരുപത്തിമൂന്നാമൻ എന്നിവർ മതാധ്യക്ഷന്മാരെന്ന നിലയിലും വിക്ടോറിയാ രാജ്ഞി, ജോർജ് അഞ്ചാമൻ, ജോർജ് വാഷിങ്ടൺ, ജോൺ ക്വിൻസി ആദംസ്, ഹാരോൾഡ് നിക്കോൾസൺ, ബാൻസ്ലെ, വൈറ്റ് ലോക്കോ എന്നിവർ മികച്ച ഭരണാധികാരികളെന്ന നിലയിലും വില്യംപാരി, ക്യാപ്റ്റൻ ജയിംസ് കുക്ക് എന്നിവർ വിഖ്യാതരായ സാഹസികരെന്ന നിലയിലും ബ്രൂസ് ഫ്രെഡറിക് കമ്മിങ്സ് ശാസ്ത്രജ്ഞൻ എന്ന നിലയിലും ലിയനാർഡൊ ഡാവിഞ്ചി വിറ്റി വിക്ടോറിയ രാജ്ഞിയുടെ ഡയറിക്കുറിപ്പുകൾ
ബ്രിട്ടനിലെ വിക്ടോറിയാ രാജ്ഞി (1819-1901) 68 വർഷം തുടർച്ചയായി ഡയറിക്കുറിപ്പെഴുതി.
19-ആം വയസ്സിൽ സ്ഥാനാരോഹണ ദിവസം ഇങ്ങനെ രേഖപ്പെടുത്തുന്നു.
ഞാൻ വളരെ ചെറുപ്പമാണ്.
എങ്കിലും എന്റെ രാജ്യത്തോടുള്ള കടമ നിർവഹിക്കാൻ ഞാൻ പരമാവധി ശ്രമിക്കും .
ജോർജ് അഞ്ചാമൻ (1865-1936) 56 വർഷം ദിവസവും അന്നന്നത്തെ കാലാവസ്ഥ ഉൾപ്പെടെയുള്ള കാര്യങ്ങൾ വിശദമായി രേഖപ്പെടുത്തിയിരുന്നു.
24 വാല്യങ്ങളുള്ള ഈ ഡയറി ഓരോന്നും പ്രത്യേകം അറകളിൽ സ്വർണത്താക്കോലിട്ടു പൂട്ടി വച്ചിരുന്നു.
നോബൽ സമ്മാന ജേതാവായ ആന്ദ്രേഴീദ് 1889 മുതൽ 1939 വരെയെഴുതിയ ഡയറിക്കുറിപ്പുകൾ ജേണൽ എന്ന പേരിൽ പ്രസിദ്ധീകരിച്ചു.
ആധുനിക കാലത്തെ ഏറ്റവും പ്രശസ്തമായ ഡയറിക്കുറിപ്പായി ഈ ഗ്രന്ഥം പരിഗണിക്കപ്പെടുന്നു.
അപവാദ പ്രചരണം ഡയറിക്കുറിപ്പുകളിൽ മാർജോറി പ്ലെമിങ്
സാമൂഹിക വിശകലനത്തോടൊപ്പം അപവാദ പ്രചാരണവും ഡയറിക്കുറിപ്പുകളുടെ പ്രമേയമാകാമെന്നതിന് ഉദാഹരണമാണ് മാർക്വിസ് ഡെ ഡാങ് ഗൗസിന്റെ ഡയറി.
ലൂയിസ് പതിനാലാമന്റെ ഭരണത്തെപ്പറ്റിയുള്ള അപവാദശരങ്ങളാണ് ഈ ഡയറിയുടെ സിംഹഭാഗവും.
സ്തോഭജനകമായ ഡയറികുറിപ്പുകൾ
രഹസ്യസ്വഭാവമുള്ളതും സ്തോഭജനകവുമായ സംഭവങ്ങളുടെ വെളിപ്പെടുത്തലുകളായും ഡയറിക്കുറിപ്പുകൾ പ്രാധാന്യം നേടാറുള്ളതിന് ഉദാഹരണമാണ് അലസ്തായർ മോറെയുടെ ഡയറി ഒഫ് എ റം റണ്ണർ, ഡേവിഡ് ലോറൻസിന്റെ ഡയറി ഒഫ് എ വാഷിങ്ടൺ കറസ്പോൺഡന്റ് എന്നിവ.
കുട്ടികളുടെ ഡയറികുറിപ്പുകൾ
കുട്ടികളുടെ ഡയറിക്കുറിപ്പുകളാണ് മറ്റൊരു വിഭാഗം.
ഇതിനുദാഹരണമാണ് എട്ടാമത്തെ വയസ്സിൽ നിര്യാതയായ മാർജോറി പ്ലെമിങ് എന്ന പെൺകുട്ടി (1803-11) എഴുതിയ ഡയറിക്കുറിപ്പുകൾ.
ഇത് 1914-ൽ പ്രസിദ്ധീകരിച്ചു.
ആൻഫ്രാങ്ക് എഴുതിയ ഡയറിക്കുറിപ്പുകൾ
രണ്ടാം ലോകമഹായുദ്ധത്തിന്റെ പശ്ചാത്തലത്തിൽ ആൻഫ്രാങ്ക് എന്ന പെൺകുട്ടി എഴുതിയ ഡയറിക്കുറിപ്പുകൾ ലോകത്തിന്റെ മുഴുവൻ ശ്രദ്ധ പിടിച്ചുപറ്റി.
1942-44 കാലത്ത് ജൂതവംശജരായ കുടുംബവും സുഹൃത്തുക്കളും അടങ്ങുന്ന എട്ടുപേർ നാസികളെ ഭയന്ന് ആംസ്റ്റർഡാമിൽ ഒരു കെട്ടിടത്തിൽ ഒളിച്ചു കഴിയുമ്പോൾ ആൻ ഫ്രാങ്ക് ജീവിക്കാനുള്ള അഭിലാഷവും ശുഭാപ്തി വിശ്വാസവും ഡയറിക്കുറിപ്പുകളായി രേഖപ്പെടുത്തി വന്നു.
എന്നാൽ നാസികൾ ഇവരെ കണ്ടെത്തുകയും ഉൻമൂല നാശം വരുത്തുകയും ചെയ്തു.
പതിനഞ്ചു വയസ്സു മാത്രം പ്രായമുണ്ടായിരുന്ന ആൻ 1945-ൽ അന്തരിച്ചു.
ആൻ ഫ്രാങ്കിന്റെ ഡയറി 1947-ൽ ഡച്ച് ഭാഷയിലും 1952-ൽ ദ് ഡയറി ഒഫ് എ യങ് ഗേൾ എന്ന പേരിൽ ഇംഗ്ലീഷിലും പ്രസിദ്ധീകരിച്ചു.
ഈ ഡയറിക്ക് 1956-ൽ നാടകാവിഷ്കരണവും 1959-ൽ ചലച്ചിത്രാവിഷ്കരണവുമുണ്ടായി .
ആൻ ഫ്രാങ്കിന്റെ ഡയറിക്കുറിപ്പുകൾ എന്ന പേരിൽ പ്രമീളാദേവി ഇത് മലയാളത്തിലേക്കു വിവർത്തനം ചെയ്തിട്ടുണ്ട്.
ഡയറിക്കുറിപ്പുകൾ ഭാരതത്തിൽ മാർക്കോപോളോ വാസ്കോ ദെ ഗാമ
ലോകസഞ്ചാരികളായ ചിലർ പാശ്ചാത്യ രാജ്യങ്ങളിൽ നിന്നും ചൈനയിൽ നിന്നും ക്രിസ്ത്വബ്ദാരംഭത്തോടെ ഭാരതത്തിലൂമെത്തിയിരുന്നു.
ഭാരതീയ സാമൂഹിക-സാംസ്കാരിക കാര്യങ്ങളുടെ ചിത്രീകരണവും വിശകലനവും നടത്തിയ ആദ്യത്തെ ഡയറിക്കുറിപ്പുകൾ ഇവരുടേതാണ്.
ഒന്നാം നൂറ്റാണ്ടിൽ എഴുതിയ പെരിപ്ലസ് എന്ന കൃതി ഇത്തരത്തിലുള്ള ഒരു ഡയറിക്കുറിപ്പായി കണക്കാക്കാം.
ഗ്രീസിലെ ഒരു ഇടത്തരം കുടുംബത്തിലാണ് ഇതിന്റെ രചയിതാവ് ജനിച്ചത്.
ബുദ്ധമതത്തെക്കുറിച്ചും ഭാരതത്തെക്കുറിച്ചും കൂടുതൽ അറിയുന്നതിന് ചൈനയിൽ നിന്ന് ഭാരതത്തിലെത്തിയ ഫാഹിയാന്റെയും (374-434 ) ഇതേ ഉദ്ദേശ്യത്തോടെ വന്ന ഹുയാൻ സാങിന്റെയും (603-665) ഡയറിക്കുറിപ്പുകൾ ഈ കാലഘട്ടങ്ങളിലെ ഭാരതീയ സാമൂഹിക-സാംസ്കാരിക-രാഷ്ട്രീയ കാര്യങ്ങൾ പ്രതിഫലിപ്പിക്കുന്നു.
ശാസ്ത്രജ്ഞനും ചരിത്രകാരനുമായ അൽബിറൂനി (970-1039) ഭാരതം സന്ദർശിക്കുകയും തന്റെ ഡയറിക്കുറിപ്പുകളിലൂടെ അക്കാലത്തെ ഭാരതീയ രാഷ്ട്രീയ സമൂഹിക പരിസ്ഥിതിയിലേക്കു വെളിച്ചം വിതറുകയും ചെയ്തു.
1254-ൽ വെനീസിൽ ജനിച്ച മാർക്കോപോളോ ചൈനീസ് ഭരണാധികാരിയായ കുബ്ലാഖാന്റെ ആഗ്രഹപ്രകാരം ഭാരതം സന്ദർശിച്ചപ്പോൾ കേരളത്തിലും എത്തുകയുണ്ടായി.
ചോളമണ്ഡലം , സെന്റ് തോമസ് മൗണ്ട് , കന്യാകുമാരി , കൊല്ലം , മലബാർ തുടങ്ങിയ തെന്നിന്ത്യൻ സ്ഥലങ്ങൾ സന്ദർശിച്ച മാർക്കോപോളോയുടെ ഡയറിക്കുറിപ്പുകൾ കേരളത്തെ സംബന്ധിച്ച് കൂടുതൽ ചരിത്ര പ്രാധാന്യമുള്ളതാണ്.
14-ആം നൂറ്റണ്ടിലെ ഭാരതീയ സാമൂഹിക-സാംസ്കാരിക പരിസ്ഥിതി വെളിപ്പെടുത്തുന്നതാണ് ലോകസഞ്ചാരിയായ ഇബ്നു ബത്തൂത്ത (1304-79) യുടെ ഡയറിക്കുറിപ്പുകൾ.
ഇന്ത്യയിൽ അന്നു നിലനിന്ന സതി യുടെ ദുരന്തമുഖവും ഭരണാധികാരിയായ മുഹമ്മദ് ബിൻ തുഗ്ളക്കിന്റെ ഭ്രാന്തൻ ഭരണവും തന്റെ കുറിപ്പുകളിലൂടെ ഇദ്ദേഹം വ്യക്തമാക്കിയിട്ടുണ്ട്.
15-നൂറ്റാണ്ടിൽ ഭാരതം സന്ദർശിച്ച റഷ്യക്കാരനായ നികീതിൻ ഒരു വ്യാപാരി എന്നതിനപ്പുറം ഇന്ത്യയുടെ ആത്മാവ് കണ്ടെത്താനാഗ്രഹിച്ച ഒരു ജിജ്ഞാസു കൂടിയാണെന്ന് അദ്ദേഹത്തിന്റെ ഡയറിക്കുറിപ്പുകൾ തെളിയിക്കുന്നു.
പോർട്ടുഗീസുകാരായ കോവിൻഹോയും വാസ്കോ ദെ ഗാമയും കേരളത്തിലെത്തിയത് ഭാരതവുമായുള്ള വ്യാപാരകാര്യങ്ങൾക്കു പ്രാമുഖ്യം നൽകിയാണെങ്കിലും ഇവരുടെ ഡയറിക്കുറിപ്പുകൾ കേരളീയരെ സംബന്ധിച്ച് അമൂല്യങ്ങളാണ്.
ഭാരതീയ ഭാഷകളിൽ ആനന്ദരംഗംപിള്ള
പാശ്ചാത്യ സാഹിത്യത്തിലെ ഡയറിക്കുറിപ്പുകളുടെ സ്വാധീനത്തിൽ മിക്ക ഭാരതീയ ഭാഷകളിലും 19-ആം  നൂറ്റണ്ടിന്റെ മധ്യത്തോടെ ഡയറിക്കുറിപ്പുകൾ എഴുതുക എന്ന സമ്പ്രദായം പ്രചാരത്തിൽവന്നു.
എന്നാൽ തമിഴ് ഭാഷയിൽ 18-ആം നൂറ്റാണ്ടിൽ തന്നെ വളരെ പ്രശസ്തമായ ഡയറിക്കുറിപ്പ് എഴുതപ്പെട്ടിരുന്നു.
ആനന്ദരംഗംപിള്ള എഴുതിയ ഡയറിക്കുറിപ്പാണ് ഇത്.